‘দু’দিনে ম্যাচ শেষ’, MCG-র পিচকে বড় শাস্তি ICC-র

ওয়েব ডেস্ক : মাত্র দু’দিনের মধ্যে মেলবোর্নে (MCG) শেষ হয়েছে অ্যাশেজের চতুর্থ টেস্ট ম্যাচ (Test Match)। এই বিষয়টিকে ‘অসন্তোষজনক’ বলে ব্যাখ্যা করল আন্তর্জাতিক ক্রিকেট কাউন্সিল (ICC)। সঙ্গে দেওয়া হল বড় শাস্তিও। জানা গিয়েছে, কম সময়ে খেলা শেষ হওয়ার কারণে একটি ডিমেরিট পয়েন্ট দিয়েছে আইসিসি। অন্যদিকে ইডেনে (Eden) ভারত-দক্ষিণ আফ্রিকার টেস্ট ম্যাচ শেষ হয়েছিল আড়াই দিনে। তা নিয়েও নিজেদের ‘রিপোর্ট কার্ড’ দিল বিশ্ব ক্রিকেট নিয়ামক সংস্থা।

মূলত, মেলবোর্নে (MCG) বক্সিং ডে টেস্ট শেষ হয়েছিল দু’দিনেরও কম সময়ে। যা নিয়ে জোর বিতর্ক শুরু হয়েছিল। অনেকে তার পর থেকেই বলতে শুরু করেন, উপমহাদেশে কম সময়ের মধ্যে টেস্ট ম্যাচ শেষ হয়ে গেলে হইচই শুরু হয়ে যায়। কিন্তু এবার মেলবোর্নের ক্ষেত্রে ব্যবস্থা নিল আইসিসি। সঙ্গে দেওয়া হল শাস্তিও।

আরও খবর : শচীনকে চরম ‘অপমান’! ফের বিতর্কে পাক ক্রিকেটার

প্রসঙ্গত, অ্যাশেজের (Ashes) চতুর্থ টেস্টের প্রথম দিনেই পড়ে গিয়েছিল ২০টি উইকেট। পরের দিন পড়ে যায় বাকি ১৬টি উইকেট। ফলে দু’দিনের কম সময়ে সেই ম্যাচ শেষ হয়ে গিয়েছিল। এ নিয়ে ম্যাচ রেফারি জেফ ক্রো বলেছিলেন, ‘এই পিচ বোলারদের বেশি সুবিধা দিয়েছে’। সেই কারণে মেলবোর্নের পিচকে এক ডিমিরেট পয়েন্ট দিয়েছে বিশ্ব ক্রিকেট নিয়ামক সংস্থা।

অন্যদিকে, ইডেনে ভারত-দক্ষিণ আফ্রিকা টেস্ট শেষ হয়েছিল মাত্র আড়াই দিনে। গত ১৪ থেকে ১৬ ডিসেম্বর পর্যন্ত চলেছিল সেই ম্যাচ। তবে ম্যাচ রেফারি রিচি রিচার্ডসন ইডেনের পিচকে ‘সন্তোষজনক’ বলেছেন বলে খবর। ফলে শাস্তির খাঁড়া নেমে আসেনি ইডেনের উপর। অন্যদিকে পরের টেস্ট হয়েছিল গুয়াহাটিতে। সেকানকার পিচকে খুব বালো তকমা দেওয়া হয়েছে। তবে এই সিরিজে হোয়াইটওয়াশ হতে হয়েছে ভারতকে।

দেখুন অন্য খবর :