এমসিজি-তে ভারতের ব্যাটিং বিপর্যয়! ১২৫ রানে থামল গিলদের ইনিংস

ওয়েব ডেস্ক : ওয়ানডে সিরিজে ভারতের ব্যাটিং বিপর্যয় দেখা গিয়েছিল। সেই কারণে অস্ট্রেলিয়ার (Australia) বিরুদ্ধে সেই সিরিজ ২-১ ব্যবধানে হারতে হয়েছিল টিম ইন্ডিয়াকে (Team India)। এবার অজিজের বিরুদ্ধে টি-টোয়েন্টি সিরিজেও (T20 Series) সেই একই সমস্যা দেখা গেল ভারতীয় দলে। সেই কারণে মোলবোর্ন ক্রিকেট গ্রাউন্ডে (MCG) অজিদের বিরুদ্ধে সিরিজের দ্বিতীয় টি-টোয়েন্টি ম্যাচে ধস নামল ভারতীয় ব্যাটিংয়ে। ৮ বল বাকি থাকতেই মাত্র ১২৫ রানে থেমে গেল শুভমন গিলদের ইনিংস।

এদিনের ম্যাচে টসে জিতে বোলিংয়ের সিদ্ধান্ত নিয়েছিল অস্ট্রেলিয়া (Australia)। ব্যাটে নেমেই জশ হেজেলউডদের বোলিংয়ের কাছে তাসের ঘরের মতো ভেঙে পড়ল ভারতীয় ব্যাটাররা (Indian Batsman)। রান পাননি অধিনায়ক সূর্যকুমার যাদবও। এই ম্যাচে ৩৭ বলে ৬৮ রানের দারুণ ইনিংস খেলেন অভিষেক শর্মা (Abhishek Sharma)। তাঁর সঙ্গে দেন হর্ষিত রানা। তিনি করেন ৩৩ বলে ৩৫ রান। যার ফলে ১২৫ রান স্কোরবোর্ডে তুলে পারে টিম ইন্ডিয়া।

আরও খবর : ১৪৮ বছরে প্রথম! টেস্ট ক্রিকেটের নিয়মে বিরাট রদবদল! কী জানেন?

এদিনের ম্যাচের শুরুর প্রথম ওভারে মাত্র ১ রান করতে পেরেছিল ভারত। অজিদের বোলিংয়ের কাছে বাউন্ডারিতে বল পৌঁছে দিতে পারছিলেন না শুভমন গিল। তবে অভিষেক শর্মা স্ট্রাইকে আসার পর স্কোরবোর্ডে রান উঠতে শুরু করে। কিন্তু ২০ রানের মাথায় ৫ রান করে আউট হয়ে যান গিল। তার পরে নেমে মাত্র ২ রান করে প্যাবিলিয়নে ফিরে যান সঞ্জু স্যামসনও। তবে শুধু এই নয়, বরং অধিনায়ক সূর্যকুমার যাদব (১), তিলক বর্মা (০), অক্ষর প্যাটেল (৭) দুই অঙ্কের সংখ্যা পর্যন্তও পৌঁছতে পারেননি। এক সময় মনে হচ্ছিল হয়তো ১০০ রানও করতে পারবে না ভারত।

কিন্তু এর পরেই নামেন হর্ষিত রানা (Harshit Rana)। তিনি খেলেন ৩৫ রানের এক অসাধারণ ইনিং। তার মধ্যে ছিল তিনটি ৪ এবং একটি ৬। অভিষেক শর্মার সঙ্গে তিনি স্কোরবোর্ডকে এগিয়ে নিয়ে যাচ্ছিলেন। তবে হর্ষিতের আউটের পর আর কেউ রান করতে পারেননি। তবে অভিষেক শর্মা শেষ চেষ্টা চালিয়ে যাচ্ছিলেন। কিন্তু তিনি আউটের পরেই ১২৫ রানেই থেমে যায় ভারতের ইনিংস। মূলত টি-টোয়েন্টিতে (T20) ভারতের এমন ব্যাটিং বিপর্যয় আগে তেমন দেখা যায়নি। ফলে তা নিয়ে ইতিমধ্যে প্রশ্ন উঠে গিয়েছে। অন্যদিকে আজকের ম্যাচ ভারত আদৌ জিততে পারে কি না, সেটা ম্যাচ শেষেই দেখা যাবে।

দেখুন অন্য খবর :